آمریکانین کالیفرنیا ایالتی‌نین باش ساوجیسی خاویر بیسرا مکزیک ایله سرحدده دیوار هؤرولمه‌سی قرارینا گؤره ترامپ رهبرلیگینه داوا آچدی.
دئموکرات باش ساوجی بیسرانین دونن آچدیغی داوا عریضه سینده فدرال حکومتین دیوار پلانی ایله اکولوژی تفتیش‌لره و دیگر قانون‌لارا محل قویمایا‌راق سلاحیتینی آشدیغی بیلدیریلیر.
کئچن هفته بعضی تشکیلات‌لار دا بونا بنزر سبب‌لردن واشنگتن رهبرلیگینه قارشی ادعا قالدیرمیشدی.
هر ایکی داوا دا دیوارین اینشاسی‌نین قارشی‌سی‌نین آلینماسی مقصدینی گودور.
آمریکا پرزیدنتی دونالد ترامپ اؤلکه‌سی ایله مکزیک آراسیندا دیوار هؤرولمه‌سینه قارشی چیخان‌لاری آمریکا خالقی‌نین تهلوکه‌سیزلیگینی تهلوکه‌یه آتماقدا گوناهلاندیرمیشدی.
ترامپ:"بودجه سببیندن حکومتی بوراخما مجبوریاتینده قالساق دا، او دیواری هؤرجییک" دئمیشدی.
آمریکا پرزیدنتی‌نین بو شرح‌لری مکزیک ایله سرحدده دیوار اینشا ائدیلمه‌سینه قارشی چیخان دئموکرات‌لارا و جمهوریتچیلره  گؤزداغی اولا‌راق سجیلندیریلمیشدی.
